LUISTERBOEK: Fees van die ongenooides deur PG du Plessis | Netwerk24
Drie voormalige Grand Slam-tenniskampioene sal hul onderskeie lande se kapteins wees in aanstaande jaar se splinternuwe spantoernooi om die ATP-beker in Australië.
Hoe gouer die staat die Suid-Afrikaanse Lugdiens (SAL) sluit, hoe beter. Dit is die siening van Gerhard Papenfus van die Nasionale Werkgewersorganisasie van Suid-Afrika (Neasa).
Cell C het Vrydag bevestig hy het ’n nie-bindende aanbod van Telkom ontvang om hom oor te neem.
Nadat motoriste in November die eerste keer in vier maande minder vir petrol betaal het, sal hulle waarskynlik weer in Desember die gordel moet stywer trek.
30 Oktober 2019 12:53
PG du Plessis se roman Fees van die ongenooides is Netwerk24 se luisterboek vir November.
Intekenare kan elke maand na Afrikaanse boeke op Netwerk24 luister. Luister van 1 tot 30 November na Fees van die ongenooides.
Fees van die ongenooides.
Fees van die ongenooides is sekerlik die uitnemendste toonbeeld van PG du Plessis se vertelkuns. Sy roman is weliswaar een van die heel grootste werke oor die Boereoorlog, maar dit is ook ’n werk wat in ’n hedendaagse idioom vrae vra oor hoe ons onthou, wat ons onthou en wat die gevolge is van vergeet.
Die roman is in 2009 met die ATKV-prosaprys bekroon en in 2012 het dit die Helgaard Steyn-prys ontvang vir die beste boek in enige genre wat in die vorige jaar in Afrikaans gepubliseer is.
Oor die roman het Du Plessis in 2015 vir Willemien Brummer tydens ’n onderhoud gesê: “Oor één ding is ek dankbaar, en dís dat ek die genade gekry het om Fees van die ongenooides (2008) klaar te skryf. Ja, ek dink dis die een ding wat ek wóú maak; die een ding wat ek móés maak.”
PG du Plessis (1934-2018) was ’n bekroonde skrywer, dramaturg, storieverteller en volksikoon. Uit sy pen het Die nag van legio, Koöperasiestories, Siener in die suburbs en Fees van die ongenooides verskyn.
LEES OOK: Profielonderhoud met PG du Plessis.
LUISTER DIE BOEK NOU:
Kinders én hul ouers kan tot 30 November na Huppelkind (Deel 2) op Netwerk24 luister. Die boek is in 13 kort stories van ’n paar minute elk verdeel. Klik hier om die boek te luister.
Moenie bekommer nie! Alhoewel die Afrikaanse luisterboeke net vir 'n maand gratis op Netwerk24 beskikbaar is, is die boeke ook op Audible te koop.